Marit Nicolaysen

Marit Helene Nicolaysen (født 1953) er en norsk forfatter og barnebokforfatter,Marit Nicolaysen; aschehoug.noMarit Nicolaysen i Forfatterkatalogen på Forfattersentrums nettsider  best kjent for bøkene om Svein og rotta.Inger Østenstad (2004). «Rotta og hans fantastiske familie. Om Svein og Rotta-bøkene av Marit Nicolaysen», I:  Barneboklesninger. Norsk samtidslitteratur for barn og unge.  Fagbokforlaget.  ISBN 82-450-0113-9. Side 52-62Svein og rotta (Marit Nicolaysen) - Aschehoug bokfilm; youtube.com; 2009
 Liv og virke 
Nicolaysen er født, oppvokst og bosatt i Oslo. Hun er utdannet cand.mag. med fransk, portugisisk, statsvitenskap og litteratur fra Universitetet i Oslo. Nicolaysen var en av de første som tok mellomfag i litteraturvitenskap på musikktekster (rock, med hovedvekt på Patti Smith). 

Hun har jobbet som journalist i diverse publikasjoner, og i nærradioenes pionertid på 1980-tallet jobbet hun for RadiOrakel. Hun har arbeidet i det nå nedlagte Forskningspolitisk råd og har forøvrig i studietiden livnært seg med vaskejobber, kontorarbeid, servering og guidet turister på tur landet rundt.  Hun har også jobbet som forfatterkonsulent i Norsk Forfattersentrum. Siden 2003 har hun vært forfatter på heltid. Hun har fått oppført en monolog på Prøvesalen, Det Norske Teatret, startet og arbeidet med en lokal barneteatergruppe og laget jubileumsforestilling for Norsk Arbeidsmandsforbund.

Bøkene om Svein og rotta er oversatt til svensk, dansk, finsk, estisk, litauisk, nederlandsk og tysk.Marit Nicolaysen; osloliteraryagency.no  

 Bibliografi 
 I Frøyas tegn (roman), 1985
 Tango med tiden (noveller), 1989
 Slusk (ungdomsroman,) 1993 «Bestefar var en real slusk»; Intervju med Nicolaysen
  Himmelsnørr og kjærlighet (ungdomsroman), 1995
 Kloakkturen – med Svein og rotta (barnebok), 1996
 Svein og rotta på feriekoloni, 1997
 Svein og rotta i Syden, 1998
 Svein og rotta på hospitalet, 1999
 Svein og rotta går for gull, 2000
 Svein og rotta på rafting, 2001
 Svein og rotta gjennom solsystemet, 2002
 Svein og rotta og det store gavekaoset, 2003
 Svein og rotta på hesteryggen, 2004
 Svein og rotta på dragrace, 2005
 Svein og rotta – aktivitetshefte, 2006
 Svein og rotta på lab'en, 2006Jarle Breivik. «Glitrende barnebok om forskningsetikk»; tidsskriftet.no, 2007
 Svein og rotta feirer jul på landet, 2007
 Svein og rotta og verdensmesterskapet, 2008
 Svein og rotta og kloningen, 2009
 Svein og rotta og monstertanna, 2011
 Rotter. Verdens (verste) beste dyr. Fakta om et lite dyr med dårlig rykte. Ena forlag, 2019 Anne Cathrine Straume.  Bli rottefanget!; nrk.no, 11.6.2019
 Cella mi; 2023. Musikkteater oppført av Opera Trøndelag under Trondheim kammermusikkfestival, med tekst av Nicolaysen og musikk av Bertil Palmar JohansenMusikkteater basert på hjerneforskning; NTNU nyheter, 28. september 2023Cella mi ; kamfest.noCella mi!; Youtube.com; 1 min, 17. sekunder
 Hurra for hjernen!; hefte og nettsidetekst hos NTNU om forskningen til Edvard Moser og May-Britt Moser i tilknytning til forestillingen Cella mi!'', 2023Hurra for hjernen!; ntnu.no, 2023
 Priser 
 2001: Sonja Hagemanns barnebokpris
 2006: Skolebibliotekarforeningens litteraturpris
 2007: Teskjekjerringprisen

 Filmatiseringer 
 Svein og rotta (2006)Marit og rotta går til filmen; Aftenposten, 6.12.2004
 Svein og rotta og UFO-mysteriet (2007)Svein og rotta og UFO-mysteriet; Norsk filmografi, nb.no

 Referanser 

 Eksterne lenker 
Marit Nicolaysen i Forfatterkatalogen på Forfattersentrums nettsider

Kategori:Norske barnebokforfattere
Kategori:Personer fra Oslo